stanford-oval/wikipedia huggingface dataset:
הלב (אנימה)

| --- | --- |
 
הלב
 סוגה:  קודומו, אנימה

 אנימה
 אורך פרק:  24 דקות
 במאי:  איסאו טאקאהאטה
 אולפני אנימציה:  ניפון אולפני אנימציה
 רשת שידור:  יפן Fuji TV   ישראל הטלוויזיה החינוכית  ישראל ג'וניור
 מדבבים בשפה העברית:  יפה גבאי, אורי לוי, זהרירה חריפאי, שפרירה זכאי, אריאל פורמן, דודיק סמדר, איציק סיידוף, שמעון כהן, אייל ברטונוב, ישראל טרייסטמן, ענר גוברין, ענת חומוט, ענת טופול, שרון ביילגורסקי, נורית כהן, יהודה מור, נטע אהובי, יעל כהן-לב, נטע אורן
 תקופת שידור מקורית:  4 בינואר 1976 – 26 בדצמבר 1976
 מספר העונות:  1
 מספר הפרקים:  52

 סרט
 במאי:  איסאו טקהאטה, האג'ימה אוקאיאסו
 סטודיו:  ניפון אולפני אנימציה
 הופעת בכורה:  19 ביולי 1980 (יפן)
 משך הקרנה:  107 דקות

 סרט: Marco 3000 Leagues in Search of Mother
 במאי:  קוזו קוזוה
 סטודיו:  ניפון אולפני אנימציה
 הופעת בכורה:  2 באפריל 1999 (יפן)
 משך הקרנה:  98 דקות
הלב (ביפנית: 母をたずねて三千里,‏ "3,000 מייל בחיפוש אחר אמא"), המוכרת בישראל ובמקומות נוספים בעולם גם בשם הכותר מרקו, היא סדרת אנימה יפנית בת 52 פרקים שביים ותסרט איסאו טאקאהטה (קבר הגחליליות), העוסקת במסעו של הילד האיטלקי, מרקו רוסי, בחיפוש אחרי אמו. עוד השתתפו ביצירה הסדרה שמות בולטים כגון הייאו מיאזאקי ויושיוקי טומינו (גנדאם). הסדרה הופקה לטלוויזיה ב-1976.
הסדרה מבוססת על הסיפור "מן האפנינים עד האנדים" מתוך הספר "הלב" (באיטלקית: "Cuore") מאת אדמונדו דה אמיצ'יס. ישנם כמה הבדלים בין הסיפור (הקצר מאוד) לבין הסדרה המתמשכת - בדומה לסדרות רבות המיועדות לילדים מוצמדת למרקו חיית מחמד כ"סיידקיק", מראו החיצוני בסיפור (בהיר שיער, גבוה, עם אף נשרי) שונה מבסדרה (קטן, כהה ועגלגל), גילו שונה (מרקו בסיפור בן 11 כשאמו נסעה ובן 13 כשיצא בעקבותיה לארגנטינה), וכן נוספו בסדרה דמויות ועלילות משנה רבות, ואופיין של כמה סצנות שונה לחלוטין.
ביפן שודרה הסדרה כחלק מרצועת השידור שהייתה ידועה בשם "World Masterpiece Theater"(אנ') וכללה בתוכה סדרות רבות שכולן היו מבוססות על יצירת ילדים קלאסית כזו או אחרת.
בשנת 1980 יצר טאקאהטה גרסת סרט המסכם את הסדרה. בשנת 1999 הפיק על ידי קוזו קאזואה סרט אנימה באורך מלא בשם "מרקו – הסרט" שהיה בעצם גרסה מקוצרת לסדרה אך כלל קטעים חדשים שהופקו במיוחד לסרט.
בישראל שודרה הסדרה בטלוויזיה החינוכית בין ה-4 בספטמבר 1983 ל-1 באוקטובר 1984 בפעם הראשונה, ומאז שודרה פעמים רבות בשידורים חוזרים באותו ערוץ, בערוץ הילדים ובערוץ ג'וניור, והפכה לאחת מסדרות הילדים המוכרות בישראל. "הלב", שיר הפתיחה של הסדרה שהולחן על ידי יקויצ'י סקטה, חוברו לו מילים בעברית על ידי לאה נאור, והשיר בוצע על ידי אילנית. באוגוסט 2010 יצא בישראל מארז DVD מבית קלסיקלטת, הכולל את כל פרקי הסדרה בדיבוב העברי המקורי.
הדמויות > דמויות ראשיות

מרקו רוסי - ילד קטן, הדמות הראשית בסדרה. עבר דרך ארוכה על-מנת להגיע אל אמו.
אנה רוסי - אמו של מרקו. בסיפור המקורי שמה הוא ג'וזפה.
פייטרו רוסי - אביו של מרקו.
אנטוניו רוסי - אחיו הבכור של מרקו.
קופיפו - קוף המחמד של אנטוניו שמצטרף אל מרקו למסע. בגרסה המקורית שמו הוא אמדאו.
הדמויות > דמויות משניות

פפינו - אדם אשר מפעיל תיאטרון בובות למחייתו, יחד עם שלוש בנותיו קונצ'טה, פיורינה וג'ולייטה.
פיורינה - ידידתו של מרקו באיטליה ובתו של פפינו.
דודה קטרינה - שכנתו של מרקו.
דוד לוקינו - שכנו השיכור של מרקו ובעלה של קטרינה (מוזכר רק בפרקים הראשונים).
אמיליו - חברו הטוב של מרקו מאיטליה.
קונצ'טה - בתו הבכורה של פפינו.
סבא פרדריקו - אדם שעוזר למרקו להגיע לקורדובה.
ג'ינה קריסטיני - עובדת בחברת הספנות (חלוקת הדואר) והמעסיקה הראשונה של מרקו.
אדון ג'ירוטי - שוטף בקבוקים, מעסיקו השני של מרקו.
חמוריקו - חמור זקן שמרקו רוכב עליו לטוקומאן. סצנת מותו נחשבת לרגע קורע לב וסוחט דמעות.
דוד פרנצ׳סקו מללי - דודו של מרקו אשר גנב את כספיהם מהמעטפות שנשלחו לאיטליה.
פוסקו - בעל פונדק בבואנוס איירס. עוזר למרקו להגיע לרוזריו.
ג'ולייטה - אחותה הצעירה של פיורינה.
צוות המדבבים בהפקת הדיבוב העברי

הדיבוב המקורי לעברית הופק בתחילת שנות ה-80, בוים על ידי שפרירה זכאי והופק על ידי מרקו סימיונוביץ' וחסיה ורטהיים.
בגרסה העברית המקורית השתתפו בדיבוב הדמויות:
יפה גבאי (מרקו רוסי)
זהרירה חריפאי (אנה רוסי)
אורי לוי (פייטרו רוסי, סבא פרדריקו)
אייל ברטונוב (אנטוניו רוסי)
נורית כהן (דודה קטרינה, קונצ'טה)
אריאל פורמן (פפינו)
ענת חומוט (פיורינה)
ענת טופול
שמעון כהן (אדון ג'ירוטי)
שפרירה זכאי
איציק סיידוף
נטע אהובי
יהודה מור
דודיק סמדר
ירון חי מנשה
נטע אורן
מה שתגידו

| --- | --- |

 סוגה:  סאטירה תוכנית אירוח
 כותבים:  כותב ראשי: דרור ויידמן, כותבים: אייל אפטר, מאיה סובול, שחר איבינדר, מתן בלומנבלט, ברק כהן, שחר סגל, גיא אדלר, רשף שי,
 בימוי:  במאי ועורך ראשי: ניר זהבי במאי מצלמות: רועי גלוסקא במאי יועץ: איתן אשכנזי
 משתתפים:  יוסי מרשק טל פרידמן רועי עידן חיים לוינסון שוש פוליאקוב יעל פוליאקוב גלעד כהנא גלית חוגי מנדי גרוזמן אלי ביתאן מאיה בצלאל קותי סבג עדן דניאל גבאי יונה קפח אדם גבאי אלונה סער אמה אלפי נועה אסטנג'לוב שירה נאור חן מזרחי גורי אלפי תקוה גדעון מתן חלק שי אביבי נורית גפן אורנה בנאי בל אגם אסף ליברמן עקיבא נוביק ליאור דיין אביחי ריץ' חני ריץ'
 ארץ מקור:  ישראל
 שפות:  עברית
 מספר עונות:  4
 מספר פרקים:  40 (נכון לעונה שלישית)
 הפקה
 מפיק:  נאוי פרו - מפיק: אסף נאוי , מפיק ראשי: קובי אוזינג'י, מפיקה אחראית: רוני גבר-נאוי, מפיקה אחראית תאגיד: מיכל וינטראוב, הפקת פוסט: מילקי שניידר, יעל אהרוני
 מפיקים בפועל:  דניאל אלרם סיטי, גילי פלד
 חברת הפקה:  נאוי פרו בע"מ - הופק עבור התאגיד
 הפצה:  כאן 11
 עורכים:  עורך ראשי: ניר זהבי עורכת משנה: טל בוכנדלר עורך אחראי: יוני סמאש.  עורכי פיתוח ופיילוט: דודי כהן, רז בן הרוש.  עורכי וידאו: ניר כהן, אייל סיבי, רועי פלורנטין, נהדי לזר
 צלמים:  צלם ראשי: רועי גלוסקא, צלם שני: מקסים סטולבוב, רועי פרג'
 מוזיקה:  אלון פרימן
 שידור
 רשת שידור:  כאן 11
 תקופת שידור מקורית:  29 בדצמבר 2022 – הווה
 קישורים חיצוניים
 אתר רשמי
מה שתגידו היא תוכנית אירוח סאטירית אקטואלית ישראלית שמשודרת בכאן 11 החל מ-29 בדצמבר 2022. בתוכנית מתארחים מדי שבוע קומיקאים, עיתונאים ואנשי תקשורת ישראליים אשר חווים את דעתם לגבי התרחשויות אירועי השבוע החולף.
פורמט ומשתתפים

בתוכנית התארחו זוגות קומיקאים, עיתונאים ואנשי תקשורת ישראליים אשר פירשנו וחוו את דעתם לגבי ההתרחשויות הפוליטיות שקרו בשבוע החולף במדינת ישראל ובשאר העולם.
בין הזוגות אשר השתתפו בתוכנית נמנים: השחקנים יוסי מרשק וטל פרידמן, אנשי התקשורת רועי עידן וחיים לוינסון, השחקניות שוש ויעל פוליאקוב, הזמר גלעד כהנא והתסריטאית גלית חוגי, אנשי התקשורת מנדי גרוזמן ואלי ביתאן, שדרני הרדיו מאיה בצלאל וקותי סבג, והקומיקאים עדן דניאל גבאי ויונה קפח.
במרץ 2023 בפרק 10 של העונה הראשונה הצטרפו השחקניות אמה אלפי ונועה אסטנג'לוב. ובפרק 11 הצטרפו השחקנים אדם גבאי ואלונה סער.
ביוני 2023, בפרק 3 של העונה השנייה הצטרפה השחקנית שירה נאור לתוכנית. ובפרק 5 של העונה השנייה הצטרף הסטדאפיסט חן מזרחי לתוכנית.
החל מהעונה השלישית הצטרף השחקן והקומיקאי גורי אלפי ומתן חלק. במהלך העונה השלישית, הצמד גורי אלפי ובתו אמה אלפי יצאו לבקר בבאר טוביה, על מנת להציג גם את המשבר שעברה החקלאות הישראלית עקב משבר מלחמת חרבות ברזל.
בנובמבר 2023, פרק הרביעי של העונה השלישית הצטרפה תקווה גדעון, וכחודש לאחר מכן, בפרק השמיני, הצטרפו העיתונאים עקיבא נוביק ואסף ליברמן, והשחקנים נורית גפן ושי אביבי.
באוגוסט 2024, בפרק השני של עונה 4, הצטרף לתוכנית הקומיקאי מתן פרץ, ובפרק שיצא לאחר מכן, בספטמבר 2024, הצטרפו כוכבי הרשת מישל פרו ואלעד תורג'מן.
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 13 | 13 | 29 בדצמבר 2022 | 24 במרץ 2023 |
|  | 2 | 11 | 11 | 1 ביוני 2023 | 10 באוגוסט 2023 |
|  | 3 | 16 | 16 | 2 בנובמבר 2023 | 22 בפברואר 2024 |
|  | 4 | — | — | 22 באוגוסט 2024 | — |
סקירת הסדרה > עונה 1

| מס' | משתתפים | אירועים מרכזיים שנידונו בפרק | תאריך שידור ראשון |
| --- | --- | --- | --- |
| 1 | טל פרידמן ויוסי מרשק, שוש ויעל פוליאקוב, גלעד כהנא וגלית חוגי, מאיה בצלאל וקותי סבג, מענדי גרוזמן ואלי ביתאן | יוקר המחיה, חנוכה וחג המולד, ההתחממות הגלובלית | 29 בדצמבר 2022 |
| 2 | טל פרידמן ויוסי מרשק, שוש ויעל פוליאקוב, חיים לוינסון ורועי עידן, גלית חוגי וגלעד כהנא, יונה קפח ועדן דניאל גבאי | הקמת ממשלת ישראל השלושים ושבע, ההכרזה על הרפורמה המשפטית בישראל, בג"ץ דרעי | 5 בינואר 2023 |
| 3 | טל פרידמן ויוסי מרשק, שוש ויעל פוליאקוב, גלית חוגי וגלעד כהנא, קותי סבג ומאיה בצלאל-עסיס | ההכרזה על הרפורמה המשפטית בישראל, פרשיות הנסיך הארי, הבניין המכוער ביותר בעולם | 12 בינואר 2023 |
| 4 | טל פרידמן ויוסי מרשק, שוש, יעל ויונתן פוליאקוב, גלית חוגי וגלעד כהנא, מאיה בצלאל וקותי סבג, וחיים לוינסון ורועי עידן |  | 19 בינואר 2023 |
| 5 | טל פרידמן ויוסי מרשק, יעל ושוש פוליאקוב, חיים לוינסון ורועי עידן, קותי סבג ומאיה בצלאל-עסיס ויונה וקפח ועדן דניאל גבאי | חקיקת הרפורמה המשפטית, בג"ץ דרעי | 26 בינואר 2023 |
| 6 | טל פרידמן ויוסי מרשק, שוש ויעל פוליאקוב, חיים לוינסון ורועי עידן |  | 2 בפברואר 2023 |
| 7 | טל פרידמן ויוסי מרשק, רועי עידן וחיים לוינסון, מאיה בצלאל-עסיס וקותי סבג, שוש ויעל פוליאקוב, גלית חוגי וגלעד כהנא | רעידות האדמה בטורקיה ובסוריה, המחאה נגד ממשלת ישראל השלושים ושבע, ט"ו בשבט | 9 בפברואר 2023 |
| 8 | טל פרידמן ויוסי מרשק, שוש ויעל פוליאקוב ויהודית מילוא, מאיה בצלאל-עסיס וקותי סבג, אלי ביתאן ומנדי גרוזמן, גלית חוגי וגלעד כהנא | ההפגנות בירושלים, מתווה הנשיא, יום ולנטיין, הפשע המאורגן בישראל, מופע המחצית של סופרבול LVII של ריהאנה | 16 בפברואר 2023 |
| 9 | טל פרידמן ויוסי מרשק, גלית חוגי וגלעד כהנא, שוש ויעל פוליאקוב, עדן דניאל גבאי ויונה קפח ומנדי גרוזמן ואלי ביתאן | חקיקת הרפורמה המשפטית והמחאה כנגדה, יום המשפחה | 23 בפברואר 2023 |
| 10 | יוסי מרשק וטל פרידמן, מנדי וביתאן, חיים לוינסון ורועי עידן, גלית חוגי וגלעד כהנא, אמה אלפי-אהרון ונועה אסטנג'לוב | יום השיבוש, המצור על המספרה, תקציב המדינה, גל הטרור | 2 במרץ 2023 |
| 11 | יוסי מרשק וטל פרידמן, שוש ויעל פוליאקוב, גלית חוגי וגלעד כהנא, מאיה בצלאל-עסיס וקותי סבג, אלונה סער ואדם גבאי | חקיקת הרפורמה המשפטית והמחאה כנגדה, תחפושות בפורים | 11 במרץ 2023 |
| 12 | יוסי מרשק וטל פרידמן, מאיה בצלאל-עסיס וקותי סבג, אלי ביתאן ומנדי גרוזמן, גלעד כהנא וגלית חוגי, אמה אלפי-אהרון ונועה אסטנג'לוב | חקיקת הרפורמה המשפטית והמחאה כנגדה, טקס פרסי אוסקר ה-95 | 16 במרץ 2023 |
| 13 | חיים לוינסון ורועי עידן, קותי סבג ומאיה בצלאל, אלי ביתאן ומנדי גרוזמן, גלעד כהנא וגלית חוגי, אלונה סער ואדם גבאי | חקיקת הרפורמה המשפטית והמחאה כנגדה, ניקיונות לפסח, מדד האושר העולמי | 24 במרץ 2023 |
קבלה ביקורתית > עונה 1

כמה ימים לאחר שידור הפרק הראשון אשר שימש כ"פיילוט לשידור", פרסם נועם פתחי מ"ישראל היום" מאמר תחת הכותרת "רק חילופי זוגות יוכלו להציל את התוכנית הזו" בו הטיח ביקורת על יוצרי הסדרה באמרו כי לא מומש הפוטנציאל של הפורמט. הוא טען כי "כמעט שום צמד לא הפך למשהו שניתן להעריך מבחינה סאטירית או בידורית טובה, שלא לדבר על תובנה אמיתית". עוד הוא הוסיף, כי היה כדאי להביא אנשים כמו רועי עידן וחיים לוינסון, האחד "ימני תאב נתניהו", האחר "עיתונאי מטריל לפרנסתו". מה שאכן קרה בפרק ששודר כמה ימים לאחר מכן.
מנגד, בטור מערכת של "Time Out", תוארה התוכנית ככזו הממלאת את מקומה החסר של תוכניות "קומדיה אקטואלית" כמו "גב האומה" ו"היהודים באים" בטלוויזיה הישראלית. בנוסף, הושמעו שבחים על בחירת חברי התוכנית המרואיינים.
באתר "בחדרי חרדים" נכתב כי לתוכנית "קאסט מסקרן במיוחד", ובמאמר של רועי אבן מ"מאקו" הושמעה ביקורת על הבדיחות והדינמיקה שבין הזוגות.
קבלה ביקורתית > עונה 2

עם שידור הפרק הראשון של העונה השנייה כתב דורון ברוש מ"מעריב אונליין" כי התוכנית צועדת בתלם הפחדני של הסטנד-אפ הישראלי, אשר כהרגלו, עוסק בהומור רדוד ולא אינטליגנטי. עם זאת, ברוש ציין לשבח את הצמד ביתאן וגרוזמן, שלדבריו דווקא כן מעלים חיוך מדי פעם. מנגד, בביקורת ב"ישראל היום" על מערכון מיוחד של "ארץ נהדרת", הוגדרה "מה שתגידו" כ"בועטת ומצחיקה" וזאת בתקופה שבה הייתה תוכנית הסאטירה היחידה באוויר במהלך השלבים הקריטיים של המהפכה המשפטית.
קבלה ביקורתית > עונה 3

עם שידור הפרק הראשון של העונה השלישית של התוכנית כתב אבישי סלע מאתר "Time Out" כי שידור התוכנית היא תרומה אדירה לחוסן של אזרחי ישראל ועונה על הצורך לצאת מהעצב וההלם הגדול למשהו שיכול להיות מצחיק ולספק נחמה. הוא ציין כי הצמד רועי עידן וחיים לוינסון אשר מייצגים עמדות קצה פוליטיות קשיחות ונעדרו מהפרק יכולים דווקא להוסיף. הוא הוסיף כי השיחות בתוכנית נשמעים בדיוק כמו השיחות שאזרחי ישראל מנהלים עם עצמם, ואף ציין לשבח את העובדה שהצמדים היו ישירים.
מאיה כהן מ"ישראל היום" כתבה כי התוכנית הזאת היא דרישת שלום מ"העולם הקודם", של לפני המלחמה.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס האקדמיה הישראלית לטלוויזיה | 2023 | תוכנית הסאטירה והבידור הטובה ביותר |  | מועמדות |  |
| פרס האקדמיה הישראלית לטלוויזיה | 2023 | תסריט תוכנית סאטירה ובידור |  | מועמדות |  |
| פרס האקדמיה הישראלית לטלוויזיה | 2024 | תוכנית סאטירה ומערכונים | "מה שתגידו" – עונה 4 | בהמתנה |  |
| פרס האקדמיה הישראלית לטלוויזיה | 2024 | תסריט בתוכנית סאטירה ומערכונים | דרור ויידמן, רשף שי, גיא אדלר, מתן בלומנבלט, איל אפטר, מאיה סובול, שחר איינבינדר, ברק כהן, הדר חזן, ניר זהבי | בהמתנה |  |
איתמר שבירו

איתמר שבירו (נולד ב-17 ביוני 1998 בישראל) הוא כדורגלן ישראלי המשחק בעמדת החלוץ בהפועל תל אביב מהליגה הלאומית ובנבחרת ישראל.
קריירת מועדונים

שבירו נולד וגדל בקיבוץ שובל. מצד אמו, נילי, הוא נכדו של מנהיג מפ"ם לשעבר, אלעזר גרנות.[דרוש מקור]
גדל במחלקות הנוער של הפועל באר שבע, בית"ר טוברוק ומכבי תל אביב. ב-22 בספטמבר 2016 ערך את הופעת הבכורה שלו בקבוצה הבוגרת של הפועל באר שבע, בתיקו 2–2 נגד מכבי חיפה במסגרת גביע הטוטו 2016/2017. ב-20 במאי 2017 ערך את הופעת הבכורה שלו בליגת העל, בניצחון 2–0 על בני סכנין.
בעונות 2018/2019 ו-2019/2020 הושאל לעירוני ראשון לציון מהליגה הלאומית, במדיה ערך 68 הופעות ליגה והבקיע 15 שערים.
בעונת 2020/2021 שיחק שבירו בהפועל באר שבע. ב-30 באוגוסט 2020 הבקיע את שער הבכורה שלו בליגת העל, בניצחון 3–2 על מכבי נתניה. ב-26 בנובמבר הבקיע שער בהפסד 1–4 לבאייר לברקוזן במסגרת שלב הבתים של הליגה האירופית לעונת 2020/2021. הוא ערך 24 הופעות ליגה בעונה זו, בהן הבקיע שלושה שערים.
ב-2 בספטמבר 2021 הושאל שבירו לעירוני קריית שמונה. ב-11 בספטמבר ערך את הופעת הבכורה שלו במועדון, בהפסד 0–2 להפועל תל אביב במסגרת ליגת העל לעונת 2021/2022. ב-23 באוקטובר הבקיע את שער הבכורה שלו במועדון, בניצחון 3–0 על בני סכנין במסגרת הליגה. ב-15 במאי 2022 עבר לקריית שמונה בחוזה קבוע, ששילמה תמורתו לבאר שבע מיליון ש"ח.
ב-18 בספטמבר 2023 חתם במכבי נתניה, ששילמה עבורו לקריית שמונה 1.8 מיליון ש"ח.
ב-29 בינואר 2025 הושאל שבירו להפועל תל אביב עד לסיום עונת 2024/2025 בליגה הלאומית, עם אופציית רכישה בתום העונה.
נבחרות ישראל

שבירו היה חלק מסגל נבחרת ישראל הצעירה עד גיל 21. במשחקו היחיד בנבחרת, הוא כבש שער בהפסד 1–2 מול קזחסטן עד גיל 21 ב־8 בספטמבר 2020, במוקדמות יורו 2021 לנבחרות עד גיל 21..
ב־15 בספטמבר 2022 זומן לראשונה לסגל נבחרת ישראל הבוגרת, על-ידי המאמן הלאומי אלון חזן. הוא ערך את הופעת הבכורה ב־27 בספטמבר, כאשר נכנס כמחליף בהפסד במשחק הידידות בחוץ 1–2 למלטה. ב־17 בנובמבר 2022 הבקיע את שער הבכורה שלו במשחק ידידות ביתי בו גברה ישראל 4–2 על זמביה.
הערות שוליים

↑  שלמה וייס‏, תמורת מיליון שקל: איתמר שבירו נרכש על ידי עירוני קרית שמונה, באתר וואלה, 15 במאי 2022
↑  תומר חבז, ‏נשאר בליגת העל: שבירו חתם רשמית בנתניה, באתר ONE‏, 18 בספטמבר 2023
↑  הדר יעקבי, ‏"לא עוד מועדון": שבירו חתם בהפועל ת"א, באתר ערוץ הספורט, 29 בינואר 2025
↑  ההתאחדות לכדורגל בישראל - עמוד משחק, באתר www.football.org.il
↑  יניב טוכמן‏, אצילי, שבירו ואלטמן זומנו לסגל נבחרת ישראל, זהבי ופרץ בחוץ, באתר וואלה, 15 בספטמבר 2022
↑  הצעירה חגגה, הבוגרת התבזתה: נבחרת ישראל הפסידה 2:1 למלטה, באתר וואלה, 27 בספטמבר 2022
↑  ליאב נחמני, מהספסל באהבה: נבחרת ישראל ניצחה 2:4 את זמביה, באתר ישראל היום, 17 בנובמבר 2022
דוד קופרמן

דוד קופרמן-קויפמן (בספרדית: David Cuperman-Coifman; נולד ב-8 בנובמבר 1996) הוא כדורגלן ישראלי–קולומביאני, המשחק בעמדת המגן השמאלי בהפועל תל אביב מהליגה הלאומית.
מהלך הקריירה

קופרמן גדל בבוגוטה, בירת קולומביה וחי שם כחלק מהקהילה היהודית ולמד בבית ספר יהודי, בגיל 18 עבר לארצות הברית, שם למד באוניברסיטת אוורט ובמקביל שיחק בקבוצת הכדורגל של האוניברסיטה במסגרת מלגת ספורט שקיבל שלוש שנים.
ובמקביל הוזמן לשחק במסגרת המכביה בשנת 2017 באותה שנה הוא הגיע למבחנים בהפועל תל אביב אך לא הרשים את המאמן מוטי איווניר. בשנת 2019 בגיל 21 חזר לקולומביה, וחתם בפורטלזה סאיף מהליגה השנייה במדינה ולראשונה שיחק כדורגל מקצועני. בעונת 2021 הצטרף לאליאנסה פטרולרה מליגת העל הקולומביאנית, ובמדיה לו 11 הופעות בליגה. בסיום העונה חזר לפורטלזה.
באוגוסט 2022 חתם במ.ס. אשדוד מליגת העל, זאת לאחר שקיבל גם אזרחות ישראלית לה הוא זכאי בזכות מוצאו היהודי. ב-3 בספטמבר ערך את הופעת הבכורה שלו בקבוצה בהפסד 3-0 להפועל ירושלים.
ב-16 בפברואר 2024 חתם קופרמן בהפועל תל אביב בחוזה לעונה וחצי הוא ערך את הופעת הבכורה שלו כבר במשחק הליגה הראשון בו היה בסגל נגד הפועל חדרה בו הקבוצה הפסידה 1-0.
הערות שוליים

↑  איציק כלפי, ‏קופרמן חתם באשדוד. הארכות חוזים לסבג וכהן, באתר ONE‏, 14 ביולי 2022
↑  שי ארצי, אהבה קולומביאנית: מגנה היהודי של מ.ס אשדוד קיבל אזרחות, באתר ישראל היום, 10 באוגוסט 2022
↑  הדר יעקבי, ‏דויד קופרמן חתם בהפועל תל אביב, באתר ערוץ הספורט, 6 בפברואר 2024
פסטיבל ג'נסיס

| --- | --- |

פסטיבל ג'נסיס, 2023
 סוג:  מוזיקה
 מדינה:  ישראל
 מיקום:  פארק לאומי מעיין חרוד
 מייסדים:  קבוצת טו-מיקס
 
פסטיבל ג'נסיס הוא פסטיבל מוזיקה ישראלי, שנתי, המתקיים בגן לאומי מעיין חרוד ומציע חוויית קמפינג בטבע וכולל הופעות של עשרות אמנים ישראליים מובילים, במגוון סגנונות מוזיקליים.
הפסטיבל מתקיים מדי שנה מאז 2021 (למעט שנת 2024 בה נדחה עקב המצב הביטחוני) והוא נמשך לשני ימי הופעות ושני לילות קמפינג.
בכל שנה משתתפים בפסטיבל מיטב האמנים הישראליים, כולל כאלה שפרצו את גבולות ישראל ומופיעים בפסטיבלים בינלאומיים. הפסטיבל מושך אליו קהל מגוון וחובבי מוזיקה מכל רחבי הארץ, ומדי שנה מגיעים אליו עשרות אלפי אנשים.
היסטוריה

פסטיבל ג'נסיס הושק בשנת 2021 על ידי קבוצת טו מיקס (ToMix), במהלך מגפת הקורונה, מתוך הרצון לאפשר לאנשים להתכנס, ליהנות ממוזיקה משותפת, ולהתחבר מחדש לטבע ולאוויר הפתוח. שמו, "ג'נסיס" (בראשית), מסמל התחדשות, חיבור בין אנשים, והערכה מחודשת ליופייה של הארץ. סמל הפסטיבל הוא עגור, המסמל חופש, נדידה והתכנסות בקהילות גדולות.
הפסטיבל הראשון התקיים בפארק הירדן והחל משנת 2022, הוא מתקיים בגן הלאומי מעיין חרוד. בשנת 2024 נדחה הפסטיבל בשל המצב הביטחוני (אירועי 7 באוקטובר והלחימה בצפון) והוא צפוי לשוב בשנת 2025.
תוכן מוזיקלי

בפסטיבל מופיעים אמנים ממגוון ז'אנרים, כולל: ישראלי, היפ הופ, רוק, טראנס, טכנו ומוזיקת עולם.
כחלק מחזונו, הפסטיבל מקדם אמנים צעירים וחדשים, ומעניק להם את במת OASIS, במטרה להרחיב את אופקי הקהל ולהפגיש אותו עם מוזיקאים ומוזיקה חדשה.
במתחם הפסטיבל פועלות שלוש במות מרכזיות:
במה מרכזית
במה אלטרנטיבית (OASIS)
במה אלקטרונית
בנוסף, בפסטיבל מתחמי אוכל ושתייה, סדנאות שונות ומתחם קמפינג.
אמנים

בפסטיבל השתתפו לאורך השנים וישתתפו ב-2025 אמנים ישראליים כמו: אהוד בנאי, רביד פלוטניק, דודו טסה, יסמין מועלם, מוש בן ארי, אביהו פנחסוב, אביתר בנאי, נינט טייב, בר צברי, יסמין מועלם, טונה, נונו, פלד, חנן בן ארי, אברהם טל, תקווה 6, בלקן ביט בוקס, עטר מיינר, פול טראנק, הפיל הכחול, וייב איש, מארינה מקסימיליאן, אינפקטד מאשרום, מוניקה סקס, עמרי סמדר, לולה מארש, אלון עדר ולהקה, ג׳ימבו ג'יי, שאזאמאט, עלמה גוב, הג'ירפות, מרסדס בנד, הדג נחש.
הערות שוליים

↑  N12 - פסטיבל ג'נסיס 2022: יסמין מועלם, דודו טסה וברי סחרוף, באתר N12, ‏2022-03-07
↑  ynet (2024-09-04). "פסטיבל המוזיקה נדחה: "הוצגו תרחישי איום שעלולים להוות סכנה ביטחונית משמעותית"". Ynet. נבדק ב-2025-03-11.
↑  הופעה של פסטיבל ג'נסיס בגלבוע 2025 | חמישי-שבת 22-24.5.25 -20250522, באתר muzi (באנגלית אמריקאית)
↑  Yaron Ten Brink, להתחיל מבראשית: פסטיבל ג'נסיס חוזר עם ליינאפ ישראלי רותח, באתר להתחיל מבראשית: פסטיבל ג'נסיס חוזר עם ליינאפ ישראלי רותח - טיים אאוט, ‏2025-02-04
הסכם המעצמות על תוכנית הגרעין האיראנית

| --- | --- |
מימין לשמאל: שרי החוץ של ארצות הברית, הממלכה המאוחדת, איראן, האיחוד האירופי, גרמניה, צרפת וסין, במעמד ההכרזה על קבלת ההסכם בווינה, אוסטריה, 14 ביולי 2015
מימין לשמאל: שרי החוץ של ארצות הברית, הממלכה המאוחדת, איראן, האיחוד האירופי, גרמניה, צרפת וסין, במעמד ההכרזה על קבלת ההסכם בווינה, אוסטריה, 14 ביולי 2015
 נושא:  הסכם בינלאומי
 מטרה:  הטלת הגבלות על תוכנית הגרעין האיראנית
 חותמים:  איראן, צרפת, גרמניה, האיחוד האירופי, הממלכה המאוחדת, ארצות הברית, רוסיה, הרפובליקה העממית של סין 
 מקום חתימה:  וינה, אוסטריה
 תאריך יצירה:  14 ביולי 2015
 תאריך כניסה לתוקף:  16 בינואר 2016
 פורשים חלקית:  ארצות הברית
 תאריך פרישה:  8 במאי 2018
 
הסכם המעצמות על תוכנית הגרעין האיראנית (באנגלית: Joint Comprehensive Plan of Action, בקיצור: JCPOA; בפרסית: برنامه جامع اقدام مشترک ובקיצור: برجام; מילולית: "תוכנית פעולה מקיפה משותפת") הוא הסכם בינלאומי שניסוחו הסופי התקבל בעיר וינה ב-14 ביולי 2015 בין איראן למדינות ה-P5+1 (חמש החברות הקבועות במועצת הביטחון של האו"ם – ארצות הברית, רוסיה, סין, צרפת והממלכה המאוחדת – יחד עם גרמניה), וכן האיחוד האירופי. זהו הסכם קבע בין הצדדים בנוגע להטלת הגבלות על תוכנית הגרעין האיראנית, והוא מהווה אחת מן הפעילויות המשמעותיות ביותר נגדה. תהליך יישום ההסכם החל ב-18 באוקטובר 2015, כשלושה חודשים לאחר חתימתו. ב-16 בינואר 2016 קבעה הסוכנות הבינלאומית לאנרגיה אטומית (סבא"א) כי איראן עמדה בהתחייבויותיה בהסכם, מה שהוביל להסרת הסנקציות מעליה בידי ארצות הברית והאיחוד האירופי.
ההסכמות הושגו בהמשך להסכמי ביניים שנעשו בין הצדדים – הסכם ז'נבה מ-2013 והסכמות לוזאן באפריל 2015, ובתום משא ומתן ממושך שניהלו הצדדים. שבע המדינות שהיו צד להסכמות יוצגו על ידי שרי החוץ שלהן, ואילו האיחוד האירופי יוצג על ידי הנציגה העליונה של האיחוד לענייני חוץ ומדיניות ביטחון, פדריקה מוגריני.
תחת ההסכם, הסכימה איראן להסיר את מאגר האורניום המועשר בדרגה בינונית שלה, לצמצם את מאגר האורניום מועשר בדרגה נמוכה שלה בכ-98 אחוזים, ולהפחית בשני שלישים את כמות הצנטריפוגות שברשותה למשך 15 שנים לפחות. למשך העשור וחצי ממועד תחילת ההסכם, היא תעשיר אורניום רק עד לרמה של 3.67%, וכן לא תבנה מתקני העשרה או כורי מים כבדים למשך תקופה זאת. פעילות העשרת האורניום תוגבל למתקן בודד בו ייעשה שימוש בצנטריפוגות מן הדור הישן בלבד. מתקנים אחרים יומרו על מנת למנוע סיכוני הפצה. על מנת לפקח שאיראן נענית להסכם ולוודא זאת, לסוכנות הבינלאומית לאנרגיה אטומית (סבא"א) תהיה גישה קבועה לכל מתקני הגרעין האיראניים. בתמורה להיענות מאומתת להתחייבויותיה, תזכה איראן במסגרת ההסכם להקלות בסנקציות מצד ארצות הברית, האיחוד האירופי ומועצת הביטחון של האומות המאוחדות.
ב-8 במאי 2018 הודיע הנשיא דונלד טראמפ על פרישתה של ארצות הברית מן ההסכם, והשבתן של הסנקציות שהוסרו במסגרתו. לצד זאת, השותפות האחרות, מדינות האיחוד האירופי, רוסיה וסין, הודיעו כי יפעלו לשמירת המסגרת ויחסיהם המסחריים עם איראן חרף הסנקציות האמריקאיות. לאחר בחירתו של ג'ו ביידן לנשיאות ארצות הברית, החלו שיחות לצורך חזרתה של ארצות הברית להסכם.
הרקע להסכם

תוכנית הגרעין הסודית האיראנית החלה את דרכה בעקבות מלחמת איראן - עיראק בשנת 1980 שגבתה ממנה מחיר רב גם במהלך הקרבות הקרקעיים וגם בשל שימוש עיראקי כלפיה בנשק לא קונבנציונלי. התוכנית גרמה למתיחות אזורית ולעיתים גם עולמית מאז שנתגלתה ויצרה חשש שמשטר האייתולות האיראנית יצליח במאמציו להשיג נשק גרעיני במקביל לתוכנית הטילים הבליסטיים שלו ובכך לאיים על אויביו במזרח התיכון (בין השאר ישראל וערב הסעודית) וליצור הרתעה ממנו ומשלוחותיו הרבות במזרח התיכון ובעולם. ההסכם הוא פרי מאמץ רב שנים של מדינות רבות במערב, בעיקר מדינות אירופה וארצות הברית, לחתום על הסכם שיעכב בצורה משמעותית את ההתקדמות האיראנית לעבר נשק גרעיני בעיקר בשל החשש שאם הסכם כזה לא ייחתם, הדרך השנייה למנוע איראן גרעינית היא מלחמה כנגדה, מלחמה שאף מדינה מערבית לא רוצה בה. למרות החתימה על ההסכם, החשש מהתדרדרות צבאית לא ירד מהפרק לחלוטין גם בשל האוטונומיזציה הצבאית הישראלית בעניינה של איראן וגם בשל מתיחויות ספציפיות עם ארצות הברית (כמו הפלת המל"ט האמריקאי) והפרות של הסכם הגרעין מצד איראן כמו שקרה ביולי 2019.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. נדרש פירוט אודות 13 הסבבים והסכמי הביניים.